Meteorologii au emis un nou cod galben de ploi. Harta județelor afectate.
Meteorologii au emis o avertizare cod galben de instabilitate atmosferică valabilă în jumătate din România. 26 de judeţe din Transilvania, Moldova, Muntenia şi Dobrogea sunt vizate de avertizare.
Avertizarea va intra în vigoare duminică, la ora 12.00, şi va fi valabilă până la ora 23.00.În intervalul menţionat, în zona Carpaţilor Orientali şi a Munţilor Apuseni şi local în Moldova, Dobrogea, Muntenia, Crişana, Maramureş şi în nord-vestul Transilvaniei vor fi perioade cu instabilitate atmosferică accentuată, ce se va manifesta prin averse torenţiale, descărcări electrice, vijelii şi pe alocuri grindină.În intervale scurte de timp sau prin acumulare, cantităţile de apă vor depăşi 25…40 l/mp.Astfel de fenomene se vor semnala şi în restul Moldovei şi Munteniei, dar pe arii mai restrânse, precizează reprezentanţii Administraţiei Naţionale de Meteorologie.ANM precizează că disconfortul termic se va menține ridicat, duminică, pe alocuri în zonele de câmpie, iar la începutul săptămânii viitoare va fi în intensificare și extindere.